  Майя Бывальцева 20-тӥ коньывуонэ Йошкар Олаын удмурт лулчеберетлэн нуналэз ортчиз. Ӵыжы-выжы финн-угор калыкъёслэн нуналъёссы улсын удмурт калыкен тодматӥз Мари-Турек ёросысь Карлыганысь лулчеберетъя юртысь «Ӟардон» ансамбль. Со сярысь Марий Элысь Пор культурая элькун центр ивортӥз. 215 ар талэсь азьло пор музъем вылэ интыяськем шошма удмуртъёс куноосты – лулчеберетъя йӧскалык автономиослэсь, пор огазеяськонъёслэсь ыстэм муртъёссэс, Марий Элысь кун университетысь студентъёсты – мильымен но табанен пумитазы. Творчествоя огазеяськонъёслэн юртазы удмуртъёслэн корка котыразы кутӥськись арбериосы, йӧскалык мунёосын, Удмуртия сярысь книгаосын адӟытон радъязы. Ужрадэ люкаськемъёсты Удмуртиен, Марий Элысь Удмурт лулчеберетъя центрлэн ужаменыз тодматӥзы. Вашкала эктонъёсты – «Кетерма», апай сямен эктон но агай сямен эктон – возьматӥзы. Озьы ик эктонъёсъя мастер-класс но ортчытӥзы. Видео «ВКонтакте» мерлыко вотэсысь Раисия Николаевалэн бамысьтыз басьтэмын. Тодэ вайытом, 25-29 коньывуонэ Ижкарысь «Арт-резидениця» финн-угор арня ортчытоз. Тегъёс: Лулчеберет йӧскалыклулчеберет удмуртъёс финн-угоркалыкъёс МарийЭл  